San Petri eta San Paulo katedrala (Saratov)

San Petri eta San Paulo katedrala (errusieraz: Собор Святых Апостолов Петра и Павла) Errusiako Saratov hirian dagoen katedral katolikoa da. Historia Historikoki, Saratov Volgako alemaniarren erdigunea zen, eta Errusia osoko erlijio-gune garrantzitsua. Saratoveko lehen katedral katolikoa 1805ean sortu zen, eta 70 urte geroago, berri bat, San Klemente katedrala, eraiki zen leku berean. Sobietar garaian, fededunen jazarpen urteetan, kanpandorreak eraitsi zituzten, eta eraikin nagusia zinema-areto bihurtu zen. 1990eko hamarkadan, Saratoveko katolikoak hasi ziren otoitz eta elizkizunetarako biltzen, 1991n parrokia erregistratzen saiatu ziren eta 1995ean eliza bat eraikitzeko baimena jaso zuen. 1996ko azaroan, Tadeusz Kondrusiewicz artzapezpikuak eraikuntza gunea sagaratu zuen, eta 1998ko apirilaren 19an lehen meza eman zen. 2000n, eraikuntza amaitu zen eta Saratoveko katolikoek eliza berri bat jaso zuten, eraikin erdizirkular ultramoderno bat, aita santuaren tiara baten antza duena. Eraikin berria 2000ko urriaren 15ean sagaratu zen San Petri ets San Pauloren omenez. 2002ko otsailaren 11n, Hegoaldeko Europar Errusiako administrazio apostolikoa elizbarruti mailara igo zen, eta San Petri eta San Paulo eliza katedral izendatu zuten. 2010eko urrian, katedral berriaren sagaratzearen hamargarren urteurrena ospatu zen. Erreferentziak Kanpo estekak